CELEX: 32020D0793
Language: bg
Date: 2020-06-12 00:00:00
Title: Решение (ЕС) 2020/793 на Съвета от 12 юни 2020 година относно позицията, която трябва да се заеме от името на Европейския съюз в рамките на Регионалния управителен комитет на Транспортната общност по отношение на определени административни въпроси и въпроси, свързани с персонала, както и за установяване на финансови правила за Транспортната общност

17.6.2020   
               
               
                  BG
               
               
                  Официален вестник на Европейския съюз
               
               
                  L 193/11
               
            
         РЕШЕНИЕ (ЕС) 2020/793 НА СЪВЕТА
         от 12 юни 2020 година
         относно позицията, която трябва да се заеме от името на Европейския съюз в рамките на Регионалния управителен комитет на Транспортната общност по отношение на определени административни въпроси и въпроси, свързани с персонала, както и за установяване на финансови правила за Транспортната общност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91 и член 100, параграф 2, във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Договорът за създаване на Транспортната общност (ДТО) беше подписан от Съюза в съответствие с Решение (ЕС) 2017/1937 на Съвета (1). Той беше одобрен от името на Съюза на 4 март 2019 г. с Решение (ЕС) 2019/392 на Съвета (2) и влезе в сила на 1 май 2019 г.
                  
               
                     (2)
                  
                  
                     Регионалният управителен комитет беше учреден с ДТО, за да осигури администрирането и правилното му прилагане. ДТО изисква Регионалният управителен комитет да може да приема правила за условията на труд на служителите на постоянния секретариат на Транспортната общност, както и решение, с което се определя процедурата за изпълнението на бюджета и представянето, и одита на сметките.
                  
               
                     (3)
                  
                  
                     Регионалният управителен комитет предстои да приеме решения относно правилата за пътуване по отношение на служителите на Транспортната общност, относно правилата за възстановяване на разноските, направени от лица извън постоянния секратариат на Транспортната общност, поканени да присъстват на заседанията в качеството си на външни експерти, и относно финансовите правила и одитните процедури, приложими спрямо Транспортната общност.
                  
               
                     (4)
                  
                  
                     Целесъобразно е да се установи позицията, която трябва да се заеме от името на Съюза в рамките на Регионалния управителен комитет, тъй като тези решения са необходими за правилното функциониране на постоянния секретариат на Транспортната общност и ще бъдат обвързващи за Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в Регионалния управителен комитет, учреден с Договора за създаване на Транспортната общност относно правилата за пътуване за служителите на Транспортната общност, правилата за възстановяване на разноските, направени от лица извън постоянния секратариат на Транспортната общност, поканени да присъстват на заседанията в качеството си на външни експерти, и финансовите правила и одитните процедури, приложими спрямо Транспортната общност, се основава на съответните проекти на решения на Регионалния управителен комитет (3).
            Представителите на Европейския съюз в Регионалния управителен комитет могат да договарят незначителни промени в проектите на решенията без допълнително решение на Съвета.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 12 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение (ЕС) 2017/1937 на Съвета от 11 юли 2017 г. за подписване, от името на Европейския съюз, и временно прилагане на Договора за създаване на Транспортната общност (ОВ L 278, 27.10.2017 г., стр. 1).
         
            (2)  Решение (ЕС) 2019/392 на Съвета от 4 март 2019 г. за сключване, от името на Европейския съюз, на Договора за създаване на Транспортната общност (ОВ L 71, 13.3.2019 г., стр. 1).
         
            (3)  Вж. документ ST 8100/20 на адрес http://register.consilium.europa.eu.